open-index/open-wikipedia-markdown huggingface dataset:
Valeri Brjussov

**Valeri Brjussov** (vene keeles *Валерий Яковлевич Брюсов*; 13. detsember 1873 Moskva – 9. oktoober 1924 Moskva) oli vene kirjanik ja tõlkija, sümbolist.

Tõlkinud muuhulgas vene keelde Vergiliuse "Aeneise".

## Eesti keeles ilmunud teoseid
* "Nägemise ülistus", luulekogu, Eesti Raamat 1978 
* "Viimased leheküljed naise päevikust. Mozart", jutustused, Perioodika 1985
* "Tuleingel", jutustus, Kunst 1999

## Kirjandus
* Friedebert Tuglas, "Valerij Brjussov. Tema surma puhul" – Looming 1924, nr 9, lk 682–692; loetav ka Eesti Rahvusraamatukogu digitaalarhiivis; ilmunud ka F. Tuglase Kogutud teoste 9. kõites "Kriitika V; Kriitika VI", Underi ja Tuglase Kirjanduskeskus, Tallinn 2001, lk 224–239
* Bernhard Linde, "Kohtamisi vene kirjanikega" (Gorki, Brjussov, Majakovski, Balmont) – Looming 1940, nr 8, lk 866–877; loetav ka Eesti Rahvusraamatukogu digitaalarhiivis
* Zara Mints, "V. Brjussovi "eesti poeem" "Ahistatud"" – Keel ja Kirjandus 1975, nr 2, lk 105–111
* Jüri Šumakov, "Valeri Brjussovi kirjad Tallinnast" – Keel ja Kirjandus 1980, nr 1; ka J. Šumakovi raamatus "Tartu tiivustusel. Esseid ja memuaare", Eesti Raamat, Tallinn 1985, lk 72–81
* Vaapo Vaher, "Dekadents kui tapja: foone Brjussovi romaanile" ("Tuleingel") – Looming 1999, nr 7, lk 1111–15; ka Vaapo Vaheri kriitikakogumikus "Surmakuul & seemnepurse", Tallinn 2002, lk 269–274

## Välislingid
* Ago Herkül, "Irdmõtteid "Tuleinglist"" (Estonias 1998 lavastatud ballett) – Sirp 2. oktoober 1998, lk 6
* Anneli Mihkelev, "Tuleinglit püüdmas ehk Püha Augustinuse patud" (Valeri Brjussovi romaanist "Tuleingel" ja Jostein Gaarderi romaanist "Vita brevis") – Sirp 13. august 1999, lk 10
* Lea Pild, "Küsimus "vene mõjust" Friedebert Tuglase artiklis "Valeri Brjussov"". Tõlkinud Olga Sudajeva (PDF-fail) – Methis 2008, nr 1/2, lk 178–185
Vágner Love

**Vágner Love** (õieti **Vágner Silva de Souza**; sündinud 11. juunil 1984 Rio de Janeiros) on Brasiilia jalgpallur, kes mängis ründajana viimati Brasiilia esiliigaklubis Sport Club do Recife.

Ta alustas klubikarjääri 2000. aastate alguses kodumaal Palmeirases. Klubikarjääri jooksul on ta mänginud veel Venemaa kõrgliigas Moskva CSKA-s, Brasiilia kõrgliiga klubides Flamengo ja Corinthians, Hiina kõrgliigaklubis Shandong Luneng, Prantsusmaa kõrgliigas Monacos, Türgi klubides Alanyaspor ja Beşiktaş, Kasahstani kõrgliigaklubis Kairat ja Taani kõrgliigaklubis Midtjylland.

Moskva CSKA-ga tuli ta kolm korda Venemaa meistriks. 2008. aastal valiti ta ajalehe Sport Express poolt Venemaa liiga parimaks mängijaks.

Aastatel 2004–2007 kuulus Vágner Love Brasiilia jalgpallikoondisse.

## Saavutused
;Palmeiras
*Campeonato Brasileiro Série B: 2003
;Moskva CSKA
*Premjer Liga: 2005, 2006, 2012–13
*Venemaa karikas: 2004–05, 2005–06, 2007–08, 2008–09, 2010–11, 2012–13
*Venemaa superkarikas: 2006, 2007, 2009, 2013
*UEFA karikas: 2004–05
;Shandong Luneng
*Chinese FA Cup: 2014
;Corinthians
*Campeonato Brasileiro Série A: 2015
*Campeonato Paulista: 2019
;Kairat
*Kasahstani kõrgliiga: 2020
*Kasahstani karikas: 2021
;Sport
*Campeonato Pernambucano: 2023
Anorgaaniline analüüs

**Anorgaaniline analüüs** on analüütilise keemia haru, mis tegeleb anorgaanilise aine koostise kindlakstegemisega või anorgaaniliste ühendite identifitseerimisega, kasutades keemilisi ja füüsikalisi meetodeid.

Eesmärk võib olla kas ühe, mõne (näiteks ainete klassi) või kõigi aine komponentide kvalitatiivne või kvantitatiivne määramine. 

Anorgaanilise materjali kvalitatiivseks uurimiseks kasutatakse mitmeid lihtsaid teste. Näiteks anorgaanilised ühendid annavad gaasi leegile spetsiifilise värvuse vastavalt metalli ioonile; olulist teavet annavad materjali vees, hapetes või leelistes lahustamise testid; sademe teke AgNO<sub>3</sub> lahusega näitab halogeniidioone, sademe teke BaCl<sub>2</sub>-ga näitab sulfaatiooni jne.

Anorgaanilise kvantitatiivse analüüsi klassikalised keemilised meetodid on kaalanalüüs ja mahtanalüüs. Kaalanalüüsi puhul sadestatakse ja eraldatakse määratav komponent raskesti lahustuva ühendina, mis pärast kuivatamist või kuumutamist kaalutakse. Mahtanalüüsi puhul leitakse määratava komponendi kogus tiitrimiseks kulunud töölahuse mahu ja kontsentratsiooni kaudu.

Tänapäeval on kasutusel efektiivsed instrumentaalmeetodid:
*Aatomiemissioonispektroskoopia (AES) tegeleb aatomitest kiiratava kiirguse spektrite uurimisega 
*Aatomiabsorptsioonispektroskoopia (AAS) tegeleb aatomites neelduva kiirguse spektrite uurimisega 
*Spektrofotomeetria mõõdab lahuse optilisi omadusi lähi-UV-, nähtava valguse ja infrapunakiirguse piirkonnas
*Ioonivahetuskromatograafia kolonnis oleva ioniidi (anioniidi või kationiidi) pinnal on ioonsed funktsionaalrühmad, mis interakteeruvad proovis olevate vastasmärgilise laenguga ioonidega. See võimaldab lahutada katioone, anioone ja polaarseid molekule olenevalt nende elektrilisest laengust. 
*Klassikaline kapillaarne tsoonelektroforees on meetod, kus laetud osakesed liiguvad elektrijuhtivust omavas vedelas keskkonnas (kapillaaris on puhvri vesilahus) elektrivälja mõjul. Meetod võimaldab lahutada ioone ja laetud molekule.
*Elektrokeemilised tiitrimismeetodid lahuse kontsentratsiooni määramiseks, mille puhul mõõdetakse elektroodidevahelist elektrijuhtivust, pinget, voolutugevust. Need meetodid on potentsiomeetria (näiteks pH-meetrid), amperomeetria, polarograafia, kulonomeetria, konduktomeetria jt.

## Vaata ka
*Analüütiline keemia
*Anorgaaniline keemia
New York Rangers

**New York Rangers** on USA jäähokiklubi, mis mängib jäähokiliiga NHL-i Idakonverentsis Metropolitani divisjonis.

Rangers peab kodumänge Madison Square Gardenil.

New York Rangers on võitnud Stanley karika neljal korral (1927–28, 1932–33, 1939–40 ja 1993–94).

New York Rangers on üks Original Six meeskondadest.

## Mängijad
*Seisuga 9. detsember 2025*

## Saavutused
*Stanley karika võidud (4):
**1927–28, 1932–33, 1939–40, 1993–94
*Konverentsi võidud (2):
**1993–94, 2013–14
*Presidents' Trophy võidud (4):
**1991–92, 1993–94, 2014–15, 2023–24
*Divisjoni võidud (8):
**1926–27, 1931–32, 1989–90, 1991–92, 1993–94, 2011–12, 2014–15, 2023–24

## Igavikustatud särginumbrid
* **1**   Eddie Giacomin
* **2**   Brian Leetch
* **3**   Harry Howell
* **7**   Rod Gilbert
* **9**   Adam Graves  **9**   Andy Bathgate
* **11**   Mark Messier  **11**   Vic Hadfield
* **19**   Jean Ratelle
* **30**   Henrik Lundqvist
* **35**   Mike Richter
* **99**   Wayne Gretzky (ei kasutata NHL-is enam kunagi

## Välislingid

* http://nhl.com/rangers

## Viited
Värvimiskamber

**Värvimiskamber** on suletud kamber, kus saab muuta temperatuuri, õhurõhku, -voolu ja -niiskust, et tagada ideaalsed olud värvimiseks. Kamber on varustatud ühe või mitme ventilatsioonisüsteemi ja põletiga, et soojendada ventileeritavat õhku. 

Värvimiskambreid kasutatakse näiteks autotöökodades autokerede värvimisel.

## Vaata ka
* Aerosoolvärvimine
Philadelphia Flyers

**Philadelphia Flyers** on USA jäähokiklubi, mis mängib jäähokiliiga NHL-i Idakonverentsis Metropolitani divisjonis.

Klubi asutati 1967. aastal Philadelphias. Oma kodumänge peab klubi Xfinity Mobile Arenas.

Philadelphia Flyers on võitnud Stanley karika kahel korral (1973–74, 1974–75).

## Mängijad
*Seisuga 10. detsember 2025*

## Saavutused
*Stanley karika võidud (2):
**1973–74, 1974–75
*Konverentsi võidud (8):
**1974–75, 1975–76, 1976–77, 1979–80, 1984–85, 1986–87, 1996–97, 2009–10
*Divisjoni võidud (16):
**1967–68, 1973–74, 1974–75, 1975–76, 1976–77, 1979–80, 1982–83, 1984–85, 1985–86, 1986–87, 1994–95, 1995–96, 1999–00, 2001–02, 2003–04, 2010–11

## Igavikustatud särginumbrid
* **1**   Bernie Parent
* **2**    Mark Howe
* **4**   Barry Ashbee
* **7**   Bill Barber
* **16**   Bobby Clarke
* **88**   Eric Lindros
* **99**   Wayne Gretzky (ei kasutata NHL-is enam kunagi)

## Välislingid

* http://nhl.com/flyers

## Viited
Ants Silvere

**Ants Silvere** (1935. aastani **Hans Silbergleich**; 12. detsember 1873 Paasvere vald, Virumaa – 11. märts 1943 Assino, Tomski oblast) oli Eesti ettevõtja. 

Silvere sündis Paasvere vallas Aru talus Virumaal talumehe pojana. 1916. aastal omandas ta Tartus Kalda tänaval asuva õlletööstuse Livonia (loodud 1863, moderniseeritud auruõlletehaseks 1910). 1930. aastal võttis ettevõtte juhtimise üle tema poeg Albert Silvere, kes oli õppinud õlletehnoloogiat Tšehhoslovakkias ja Saksamaal. Ants Silvere ise juhtis Jõgeval Uku jahu-, vilja- ja saeveskeid. 30. novembril 1937 valiti Ants Silvere Kaubandus-Tööstuskoja kesk- ja väiketööstuse sektsiooni liikmeks.

1939. aastal reorganiseeriti perekonnale kuuluvad äriettevõtted aktsiaseltsiks A. Silvere & Ko. 1940. aastal Livonia natsionaliseeriti ja liideti aprillis 1941 Tartu Õlletehasega (endine A. Le Coq), Livoniast sai selle Kalda tänava osakond. Tehas sai sõjasuvel 1941 tugevalt kannatada, tootmishooned hävisid lõplikult 1944. aastal. 14. juunil 1941 küüditati Silvere Jõgevalt Siberisse, kus ta 1943. aastal suri.

Ants Silvere oli abielus Maria Silverega (neiuna Ruusmann), nende tütred on Laine Silvere-Pant (1911–2013) ja Aino Assor, pojad Udo Silvere ja Albert Silvere.

Ants ja Maria Silvere ning Siegfried Pandi mälestuseks asutas Tartu Ülikooli auliige Laine Silvere-Pant 1995. aastal Tartu Ülikooli Sihtasutuse kaudu Tartu Ülikooli juures mälestusfondi eesti haritlaste õppetegevuse toetamiseks ja edutamiseks. Fond annab välja Ants ja Maria Silvere ning Sigfried Panti mälestusstipendiumit majanduslikku abi vajavate Tartu Ülikooli üliõpilaste ja edasiõppijate toetuseks. 

## Viited

## Välislingid
* "Ants ja Maria Silvere ning Sigfried Panti mälestusstipendium"
Maria Silvere

**Maria Silvere** (neiupõlves **Maria Ruusmann**; 29. oktoober 1884 Haani, Valguta vald, Tartumaa – 1965 Tallinn) oli Eesti naisliikumise tegelane.

Silvere tegutses juhtivatel kohtadel Tartu Naiskodukaitses ja Tartu Naisseltsis. Ta küüditati 14. juunil 1941 Jõgevalt Siberisse, kust naasis kodumaale 1956. aastal.

Maria Silvere oli abielus ettevõtja Ants Silverega, nende tütar oli Laine Silvere-Pant (1911–2013).

Ants ja Maria Silvere ning Siegfried Panti mälestuseks asutas Tartu Ülikooli auliige Laine Silvere-Pant 1995. aastal Tartu Ülikooli Sihtasutuse kaudu Tartu Ülikooli juures mälestusfondi eesti haritlaste õppetegevuse toetamiseks ning edutamiseks. Fond annab välja Ants ja Maria Silvere ning Sigfried Panti mälestusstipendiumit majanduslikku abi vajavate Tartu Ülikooli üliõpilaste ja edasiõppijate toetuseks.

## Välislingid
* "Ants ja Maria Silvere ning Sigfried Panti mälestusstipendium"
Siegfried Pant

**Siegfried Pant** (29. aprill 1905 Viljandi – 9. juuli 1960 Toronto) oli Eesti pangandustegelane. 

Ta õppis aastail 1925–1930 (lõpetas) Tartu Ülikooli õigusteaduskonna kaubandusosakonnas, 1943. aastal lõpetas samas majandusteaduskonna *[[cum laude]]*, hiljem lõpetas Toronto Ülikooli majandusteaduskonna. Siegfried Pant kuulus Eesti Üliõpilaste Seltsi.

Alates 1926. aastast oli ta Viljandi linnavalitsuse, hiljem Tartu Eesti Laenu ja Hoiu Ühisuse ametnik ja pearaamatupidaja, 1938–1940 Tallinna Linnapanga pearaamatupidaja. 

Sõdurina viidi ta 1944 Saksamaale, sealt emigreerus 1948. aastal Kanadasse. Seal lõpetas ta vannutatud raamatupidajate kursused ning töötas vannutatud raamatupidajana kuni surmani 1960. aastal. 

1936. aastal abiellus ta Laine Silverega.

Siegfried Pandi ning Ants ja Maria Silvere mälestuseks asutas Tartu Ülikooli auliige Laine Silvere-Pant 1995. aastal Tartu Ülikooli Sihtasutusi kaudu Tartu Ülikooli juures mälestusfondi eesti haritlaste õppetegevuse toetamiseks ja edutamiseks. Fond annab välja Ants ja Maria Silvere ning Sigfried Panti mälestusstipendiumit majanduslikku abi vajavate Tartu Ülikooli üliõpilaste ja edasiõppijate toetuseks.

## Välislingid
* Tartu Ülikooli üliõpilased
* "Ants ja Maria Silvere ning Sigfried Panti mälestusstipendium"
Boston Bruins

**Boston Bruins** on USA jäähokiklubi, mis mängib jäähokiliiga NHL-i Idakonverentsis Atlandi divisjonis. Klubi asutati 1924. aastal Bostonis. Oma kodumänge peab klubi TD Gardenis.

Boston Bruins on võitnud Stanley karika kuuel korral (1928–29, 1938–39, 1940–41, 1969–70, 1971–72, 2010–11). 

Klubi kõige tuntumad mängijad on olnud Bobby Orr, Phil Esposito, Milt Schmidt, Ray Bourque, Zdeno Chára, Patrice Bergeron, Brad Marchand ja David Pastrňák.

Boston Bruins on üks Original Six meeskondadest.

## Mängijad
*Seisuga 9. detsember 2025*

## Saavutused
*Stanley karika võit (6):
**1928–29, 1938–39, 1940–41, 1969–70, 1971–72, 2010–11
*Konverentsi võit (5):
**1987–88, 1989–90, 2010–11, 2012–13, 2018–19
*Divisjoni võit (27):
**1927–28, 1928–29, 1929–30, 1930–31, 1932–33, 1934–35, 1937–38, 1970–71, 1971–72, 1973–74, 1975–76, 1976–77, 1977–78, 1978–79, 1982–83, 1983–84, 1989–90, 1990–91, 1992–93, 2001–02, 2003–04, 2008–09, 2010–11, 2011–12, 2013–14, 2019–20, 2022–23
*Presidents' Trophy (4):
**Võidud: 1989–90, 2013–14, 2019–20, 2022–23

## Igavikustatud särginumbrid
* **2**   Eddie Shore
* **3**   Lionel Hitchman
* **4**   Bobby Orr
* **5**   Dit Clapper
* **7**   Phil Esposito
* **8**   Cam Neely
* **9**   Johnny Bucyk
* **15**   Milt Schmidt
* **16**   Rick Middleton
* **22**   Willie O'Ree
* **24**   Terry O'Reilly
* **77**   Ray Bourque
* **99**   Wayne Gretzky (ei kasutata NHL-is enam kunagi)

## Välislingid

* https://www.nhl.com/bruins

## Viited
Bruno Julie

**Louis Richard Bruno Julie** (sündinud 11. juulil 1973 Rose-Hillis (praegu Beau-Bassin Rose-Hill, Mauritius)) on Mauritiuse poksija. Ta on esimene Mauritiuse sportlane, kes võitis olümpiamedali.

Julie võitis kukk-kaalus (kuni 54 kg) 2008. aasta Pekingi olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Yankiel Leónile (Kuuba). Ta osales kukk-kaalus (kuni 54 kg) 14. maailmameistrivõistlustel (Chicago, 2007), kuid kaotas oma kohtumise veerandfinaalis hilisemale pronksmedalivõitjale Joseph Murrayle (Inglismaa) ja jäi edasisest medaliheitlusest välja.

## Viited
Pittsburgh Penguins

**Pittsburgh Penguins** on USA jäähokiklubi, mis mängib jäähokiliiga NHL-i Idakonverentsis Metropolitani divisjonis.

Klubi asutati 1967. aastal Pittsburghis. Oma kodumänge pidas klubi 1967–2010 Civic Arenal ja sealt alates on nende koduväljakuks PPG Paints Arena (algse nimega Consol Energy Center).

Pittsburgh Penguins on võitnud Stanley karika viiel korral (1990–91, 1991–92, 2008–09, 2015–16, 2016–17).

Klubi kõige tuntumad mängijad on olnud Mario Lemieux, Jaromír Jágr, Sidney Crosby, Paul Coffey, Ron Francis, Kris Letang ja Jevgeni Malkin.

## Mängijad
*Seisuga 18. detsember 2025*

## Saavutused
*Stanley karika võidud (5):
**1990–91, 1991–92, 2008–09, 2015–16, 2016–17
*Konverentsi võidud (6):
**1990–91, 1991–92, 2007–08, 2008–09, 2015–16, 2016–17
*Presidents' Trophy võidud (1):
**1992–93
*Divisjoni võidud (9):
**1990–91, 1992–93, 1993–94, 1995–96, 1997–98, 2007–08, 2012–13, 2013–14, 2020–21

## Igavikustatud särginumbrid
* **21**   Michel Brière
* **66**   Mario Lemieux
* **99**   Wayne Gretzky (ei kasutata NHL-is enam kunagi)

## Välislingid

* http://nhl.com/penguins

## Viited
Jaan Jõgever

**Jaan Jõgever** (15. juuni / 27. juuni 1860 Hindu, Jaani kihelkond – 6. november 1924) oli eesti kirjanik, keeleteadlane, tõlkija ja kultuuriloolane, tsaariaegse Tartu Ülikooli viimane eesti keele lektor 1909–1918.

Jaan Jõgever sündis Saaremaal Jaani kihelkonnas Maasi vallas Hindu külas Kuusiku talu rentniku pojana. Pärast Põriku kihelkonnakooli lõpetamist õppis ta aastatel 1873–1877 Riias vaimulikus koolis ja 1877–1882 Riia Vaimulikus Seminaris, kuid soovimata preestriks saada, lahkus lõpetamata. Saanud Tallinna Aleksandri gümnaasiumis eksternina lõputunnistuse, astus ta aastal 1883 Tartu Ülikooli õigusteaduskonda, kust ta aga siirdus ajaloo-keeleteaduskonda slavistikat õppima, lõpetas aastal 1887 ülikooli teaduste kandidaadi kraadiga, esitades käsikirjalise venekeelse väitekirja, milles võrdles slaavi loomaeepost soome omaga.

Ta töötas aastatel 1884–1889 Hugo Treffneri Gümnaasiumis vene keele õpetajana ja 1903–1920 eesti keele õpetajana. Aastatel 1889–1892 töötas ta Tallinna ja Rakvere ringkonna rahvakoolide inspektorina, 1892–1913 Tartus tsensorina. Aastatel 1909–1918 töötas ta Tartu Ülikoolis eesti keele lektorina, sügisest 1919 oli ta Tartu Ülikoolis eesti keele professori kohusetäitja, sügisest 1924 korraline professor.

Jõgever oli aastatel 1885–1892 Eesti Kirjameeste Seltsi juhatuse liige ja toimetas seltsi aastaraamatuid, 1886–1890 oli ta ajakirja Oma Maa tegevtoimetaja. Ta oli üks innukamaid Eesti Kirjanduse Seltsi asutajaid, oli aastatel 1907–1924 seltsi juhatuse liige ja 1922–1924 seltsi juhatuse esimees. Ta rajas aastal 1906 ajakirja Eesti Kirjandus, mida andis alguses omal kulul välja ja suurelt jaolt ka kirjutas ise; aastal 1915 loovutas ta toimetajakoha Johannes Voldemar Veskile.

Jõgever suri Tartus ja ta on maetud Raadi kalmistule.
## Viited

## Kirjandus
*Olga Jõgever, Olga Jõgeveri mälestusi. Keel ja Kirjandus, 1965, nr 10, lk 624-628
## Välislingid
*
Mihhail Frunze (jõelaev)

**Mihhail Frunze** (vene keeles *Михаил Фрунзе*) on nelja tekiga Valerian Kuibõšev-klassi ainus Venemaa spaa-jõereisilaev, mis on ehitatud Národný Podnik Škoda Komárno laevatehases (slovaki keeles *Slovenské Lodenice n.p. Komárno*) Komárnos Tšehhoslovakkias 1980. aastal. Laev sai nime Nõukogude Liidu partei- ja riigitegelase ning sõjaväelase Mihhail Frunze auks.

Kiil pandi laevale tehasenumbriga 2005 Národný Podnik Škoda Komárno laevatehases Komárnos ning laev anti Nižni Novgorodis asuvale Volga Laevakompaniile (VORP) üle 1980. aastal. Volga Laevakompanii ja hiljem selle tütarettevõtted Volga-Flot-Tur ning Vodohod (vene keeles *ВодоходЪ*) kasutavad Mihhail Frunzet tänapäevani.


Projekt 92-016 Michail Frunse 6.jpg
Projekt 92-016 Michail Frunse.jpg
Projekt 92-016 Michail Frunse 2.jpg
Projekt 92-016 Michail Frunse 3.jpg
Projekt 92-016 Michail Frunse 8.jpg|Laeva ehitusaasta ja laevatehase logoga silt
Projekt 92-016 Michail Frunse 4.jpg|Jõelaeva korstnad
Projekt 92-016 Michail Frunse 7.jpg|Päästepaat


## Vaata ka
*Jõereisilaevade loend

## Viited

## Välislingid
*Ship listing of the project 92-016 (inglise keeles)
*Laev Vodohodi kodulehel (vene keeles)
*2013 sõiduplaan ja hinnad (vene keeles)
Kadiyalur Uruttirangannanar

**Kadiyalur Uruttirangannanar** (tamili கடியலூர் உருத்திரங்கண்ணனார்) oli tamili luuletaja, kes elas 3.-4. sajandil Sangami ajastul. Teda peetakse antoloogia Pattuppāṭṭu poeemide "Paṭṭiṉappālai" ja "Perumpāṇāṟṟuppaṭai" autoriks, samuti "Akanaṉūṟu" 167. laulu ja "Kuṟuntokai" 352. laulu autoriks.
Clarisse Ratsifandrihamanana

**Clarisse Ratsifandrihamanana** (sünninimi *Clarisse Hortense Ravaoarisoa Andrimampandry*; 5. detsember 1926 Fenoarivo Atsinananas – 28. juuni 1987 Antananarivos) oli malagassi kirjanik.

Ta abiellus 1946 Henri Ratsifandrihamananaga ja neil oli 8 last. 

Ta võitis seitse kirjandusauhinda ning oli Madagaskari Akadeemia liige ja Auleegioni ordeni kavaler. 

Tema looming oli nii stiililt kui žanrilt mitmekesine. Esimene romaan, 1948 kirjutatud "Fahavaratra" ilmus 1969. aastal.

## Välislingid
*Elulugu *(prantsuse keeles)*
Žatai

**Žatai** (vene ja sahha keeles *Жатай*) on alev Venemaal Sahhas. Moodustab munitsipaalmoodustise (linnaringkonna) **Žatai linnaringkond**.

Asula asub Leena vasakul kaldal, 15 km Jakutskist allavoolu. 

Elanike arv 2010. aastal oli 9263. 

Žatais asub sadam, laevaremonditehas ja Jakutski naftabaas. Enne 2008. aastal alanud majanduskriisi planeeriti suure maagaasist ammoniaaki tootva keemiatehase ehitamist; selle projekteerimiseks sõlmiti ka leping.  

## Viited

## Välislingid
*Žatai pildid (vene keeles)
Indikaatorid (pakendamise lisatarvikud)

**Indikaatorid** on kauba transporditingimusi salvestavad pakendamistarvikud.

Indikaatorite kasutamisel on põhiliselt kaks funktsiooni:
*Ennetav funktsioon – indikaatoritähise olemasolu tekitab inimestes tähelepanu ja nõuab ettevaatlikku kauba käsitlemist. 
*Tagajärgede mõõtmise funktsioon – aitab kindlaks määrata tarne jooksul tekkinud kahjustuste põhjuseid, näiteks muutusi keskkonnatingimustes ja kauba väärkäsitlemist.

## Indikaatorite liigid

*Põrututusindikaator näitab, kas kaup on transportimisel või ladustamisel saanud ohtlikke põrutusi. Indikaatori tundlikkus valitakse lähtuvalt toote suurusest, kaalust ja ehitusest. Kui toodet tabab tugevam löök kui indikaatori aktiveerimispiir, siis ta reageerib kohe. Põrutusindikaatorid on ühekordseks kasutamiseks.
*Kaldeindikaatorid näitavad, kas tooteid on transpordi käigus kallutatud suurema nurga all kui oli lubatud. Indikaator reageerib lubatud kalde ületamisel ja seda pole enam võimalik algasendisse seada. Kui toodet tabab tugevam löök kui indikaatori aktiveerimispiir, siis ta reageerib kohe.
*Niiskuseindikaator näitab suhtelist niiskust pakendi sees.
*Temperatuuriindikaatorid näitavad toodet mõjutanud maksimaalset või minimaalset temperatuuri. Olenevalt sellest, kas toode on tundlik sooja või külma suhtes, kasutatakse vastavat indikaatorit.

## Viited
Jaan Tamm (major)

**Jaan Tamm** (6. juuli 1894 Vana-Võidu vald, Viljandimaa – 8. juuli 1977 Eesti) oli eesti sõjaväelane (major)

Jaan Tamm lõpetas 1913. aastal linnakooli, 19. augustil  ülendati ta ohvitseriks jalaväe erialal. 

Jaan Tamm teenis Eesti sõjaväes alates 1918. aasta novembrist. 

1924. aastal ülendati Jaan Tamm, kes teenis Sõjavägede Ühendatud Õppeasutustes nooremleitnandist leitnandiks. 

1930. aastal teenis Jaan Tamm Üksikus Scouts jalaväepataljonis ja ülendati kapteniks ning 1937. aasta veebruaris riigivanema käskkirjaga majoriks.

Teise maailmasõja ajal määrati Jaan Tamm moodustatud 1. Eesti Piirikaitserügemendi ülemaks ning osales Eesti kaitselahingutes 1944. aasta sügisel. 

Pärast nõukogude vägede edukat pealetungioperatsiooni Tartu all ja Eesti okupeerimist asus ta end varjama ja elas hiljem valenime all Raplas ja oli pikka aega sealse täitevkomitee kommunaalosakonna juhatajana. Pärast väljakuulutatud amnestiat, legaliseerus.

Jaan Tamm suri 8. juulil 1977 Eestis.

## Kirjandus
*Major J. Tamme saatus kerkib punabroshüüris. Eesti Päevaleht, 30. aprill 1971, nr. 34, lk. 4.

## Välislingid
* Ohvitseride andmekogu
1997. aasta Kuldgloobuse auhinnad

**1997. aasta Kuldgloobuse auhinnad** olid 54. Kuldgloobuse auhinnad, mis jagati välja 19. jaanuaril 1997. aastal.

Cecil B. DeMille'i nimeline elutööauhind anti Dustin Hoffmanile.
## Võitjad
### Filmiauhinnad
*Parim draamafilm: "Inglise patsient"  (*The English Patient*)
*Parim draamafilmi naisnäitleja: Brenda Blethyn – "Secrets & Lies"
*Parim draamafilmi meesnäitleja: Geoffrey Rush – "Shine"
*Parim muusika- või komöödiafilm: "Evita" 
*Parim muusika- või komöödiafilmi naisnäitleja: Madonna – "Evita" 
*Parim muusika- või komöödiafilmi meesnäitleja: Tom Cruise – "Jerry Maguire"
*Parim naiskõrvalosatäitja: Lauren Bacall – "The Mirror Has Two Faces"
*Parim meeskõrvalosatäitja: Edward Norton – "Primal Fear"
*Parim võõrkeelne film: "Kolja", Tšehhi
*Parim lavastaja: Miloš Forman – "The People vs. Larry Flynt"  
*Parim stsenaarium: Scott Alexander – "The People vs. Larry Flynt"
*Parim muusika: Gabriel Yared – "Inglise patsient"
*Parim laul: "You Must Love Me" filmist "Evita"

### Teleauhinnad
*Parim draamasari "Salatoimikud" (*The X-Files*)
*Parim draamasarja naisnäitleja: Gillian Anderson – "Salatoimikud" 
*Parim draamasarja meesnäitleja: David Duchovny – "Salatoimikud"
*Parim muusika- või komöödiasari: "Kolmas kivi Päikesest" (*3rd Rock from the Sun*) 
*Parim muusika- või komöödiasarja naisnäitleja: Helen Hunt – "Hull sinu järele" (*Mad About You*)
*Parim muusika- või komöödiasarja meesnäitleja: John Lithgow – "Kolmas kivi Päikesest"
*Parim lühisari või telefilm: "Rasputin" 
*Parim lühisarja või telefilmi naisnäitleja: Helen Mirren – "Losing Chase" 
*Parim lühisarja või telefilmi meesnäitleja: Alan Rickman – "Rasputin" 
*Parim telefilmi, tele- või lühisarja naiskõrvalosatäitja: Kathy Bates – "The Late Shift"
*Parim telefilmi, tele- või lühisarja meeskõrvalosatäitja: Ian McKellen – "Rasputin"
1996. aasta Kuldgloobuse auhinnad

**1996. aasta Kuldgloobuse auhinnad** olid 53. Kuldgloobuse auhinnad, mis jagati välja 21. jaanuaril 1996.

Cecil B. DeMille'i nimeline elutööauhind anti Sean Conneryle.

## Võitjad
### Filmiauhinnad
*Parim draamafilm: "Mõistus ja tunded"  (*Sense and Sensibility*)
*Parim draamafilmi naisnäitleja: Sharon Stone – "Kasiino"
*Parim draamafilmi meesnäitleja: Nicolas Cage – "Lahkumine Las Vegasest" (*Leaving Las Vegas*)
*Parim muusika- või komöödiafilm: "Babe" 
*Parim muusika- või komöödiafilmi naisnäitleja: Nicole Kidman – "To Die For" 
*Parim muusika- või komöödiafilmi meesnäitleja: John Travolta – "Tooge jupats" (*Get Shorty*)
*Parim naiskõrvalosatäitja: Mira Sorvino – "Mighty Aphrodite"
*Parim meeskõrvalosatäitja: Brad Pitt – "Kaksteist ahvi" (*12 Monkeys*)
*Parim võõrkeelne film: "Hüljatud" (*Les Misérables*), Prantsusmaa
*Parim lavastaja: Mel Gibson – "Kartmatu" (*Braveheart*)
*Parim stsenaarium: Emma Thompson – "Mõistus ja tunded"
*Parim muusika: Maurice Jarre – "Jalutuskäik pilvedel" (*A Walk in the Clouds*)
*Parim laul: "Colors Of the Wind" filmist "Pocahontas"

### Teleauhinnad
*Parim draamasari "Party of Five"
*Parim draamasarja naisnäitleja: Jane Seymour – "Dr. Quinn" 
*Parim draamasarja meesnäitleja: Jimmy Smits – "NYPD Blue"
*Parim muusika- või komöödiasari: "Cybill"
*Parim muusika- või komöödiasarja naisnäitleja: Cybill Shepherd – "Cybill" 
*Parim muusika- või komöödiasarja meesnäitleja: Kelsey Grammer – "Frasier"
*Parim lühisari või telefilm: "" 
*Parim lühisarja või telefilmi naisnäitleja: Jessica Lange – "A Streetcar Named Desire" 
*Parim lühisarja või telefilmi meesnäitleja: Gary Sinise – "Truman" 
*Parim telefilmi, tele- või lühisarja naiskõrvalosatäitja: Shirley Knight – "Indictment: The McMartin Trial"
*Parim telefilmi, tele- või lühisarja meeskõrvalosatäitja: Donald Sutherland – "Citizen X"
1995. aasta Kuldgloobuse auhinnad

**1995. aasta Kuldgloobuse auhinnad** olid 52. Kuldgloobuse auhinnad, mis jagati välja 21. jaanuaril 1995.

Cecil B. DeMille'i nimeline elutööauhind anti Sophia Lorenile.
## Võitjad
### Filmiauhinnad
*Parim draamafilm: "Forrest Gump"
*Parim draamafilmi naisnäitleja: Jessica Lange – "Blue Sky"
*Parim draamafilmi meesnäitleja: Tom Hanks – "Forrest Gump"
*Parim muusika- või komöödiafilm: "Lõvikuningas" (*The Lion King*)
*Parim muusika- või komöödiafilmi naisnäitleja: Jamie Lee Curtis – "Ausad valed" (*True Lies*)
*Parim muusika- või komöödiafilmi meesnäitleja: Hugh Grant – "Neli pulma ja matus" (*Four Weddings and a Funeral*)
*Parim naiskõrvalosatäitja: Dianne Wiest – "Bullets Over Broadway"
*Parim meeskõrvalosatäitja: Martin Landau – "Ed Wood"
*Parim võõrkeelne film: "Farinelli", Belgia, Itaalia, Prantsusmaa
*Parim lavastaja: Robert Zemeckis – "Forrest Gump"  
*Parim stsenaarium: Quentin Tarantino – "Pulp Fiction"
*Parim muusika: Hans Zimmer – "Lõvikuningas"
*Parim laul: "Can You Feel the Love Tonight" filmist "Lõvikuningas"

### Teleauhinnad
*Parim draamasari "Salatoimikud" (*The X-Files*)
*Parim draamasarja naisnäitleja: Claire Danes – "My So-Called Life" 
*Parim draamasarja meesnäitleja: Dennis Franz – "NYPD Blue"
*Parim muusika- või komöödiasari: "Hull sinu järele" (*Mad About You*)
*Parim muusika- või komöödiasarja naisnäitleja: Helen Hunt – "Hull sinu järele" 
*Parim muusika- või komöödiasarja meesnäitleja: Tim Allen – "Kodu korda" (*Home Improvement*)
*Parim lühisari või telefilm: "The Burning Season" 
*Parim lühisarja või telefilmi naisnäitleja: Joanne Woodward – "Breathing Lessons" 
*Parim lühisarja või telefilmi meesnäitleja: Raúl Juliá – "The Burning Season" 
*Parim telefilmi, tele- või lühisarja naiskõrvalosatäitja: Miranda Richardson – "Fatherland"
*Parim telefilmi, tele- või lühisarja meeskõrvalosatäitja: Edward James Olmos – "The Burning Season"
Aare Laas

**Aare Laas** (16. august 1954 – 18. veebruar 2011) oli eesti jalgpallitreener.

Laas mängis nooruses jäähokit ja jalgpalli. Ta töötas ligi 20 aastat treenerina nii Tartu Lastestaadioni, Tartu Jalgpallikooli kui ka Tartu JK Tammeka juures.

## Viited
Rataskaev

**Rataskaev** on Tallinna vanalinnas, Rataskaevu tänava ja Dunkri tänava ristmikul asuv muinsusmälestis.

Toompea kõrgendiku kagukülje ja Tallinna linna territooriumi vahel asuvat salvkaevu on esmamainitud 30. aprillil 1375 Tallinna pärusraamatus. Kaevu nimetati sel ajal *Sternsodi* kaevuks, nimi *Sternsodi* tulenes alamsaksakeelsest sõnast *stern* – 'kalk', kuna kaevu vesi oli lubjarikas ja väga kalk. 

Nimi "Rataskaev" (saksa keeles *Raderbrunner*) pandi kaevule hiljem, vee tõstmiseks kasutatud seadeldise järgi. Kaevuvee halva kvaliteedi tõttu loobuti kaevu kasutamisest 19. sajandi keskpaiku. Kaev jäi hooletusse ja kandis kuni kinniajamiseni ka rahvapärast nime "Kassikaev" (saksa keeles *Katzenbrunner*). 

Rahvapärimuse kohaselt elanud Rataskaevu sügavuses näkk, kellele oli vaja igal aastal tuua ohver, et näkk linna üle ei ujutaks. Sellepärast olnud linnaelanikel tavaks heita ohvriks kaevu lõpnud loomi, eriti kasse.

## Vaata ka
*Raekoja platsi kaev
*Karjaallikas
*Harju värava kõrval asunud Harju värava vesiveski paistiik
*Kaarli puiestee Harjumäe-poolsel serval asunud "Arestantide kaev"
*Toompea Suure linnuse elanike joogiveekaev Kohtu tänav 8 kinnistul

## Viited

## Kirjandus
*Gustav Jakobson, Aleksander Kivi, Heldur Lond, Ain Soik. *Tallinna vesi ja sajandid. Kust sai vett keskaegne Tallinn*. Kirjastus "Eesti Raamat", Tallinn 1967.
Korvpalli Meistriliiga 2010/2011

**Korvpalli Meistriliiga 2010/2011 hooaeg** oli Eesti kõrgeima korvpalliliiga 87. hooaeg. Sel hooajal asusid meistritiitlit jahtima 9 klubi. Põhiturniiri lõppedes pääsesid neist kuus edasi väljalangemismängudele, nendest kaks parimat said kohe pääsme poolfinaali. Põhiturniiril viimaseks jäänud meeskond pidi mängima Meistriliigas püsimiseks esiliiga võitjaga nn testturniiri.

Neljandat korda tuli meistriks BC Kalev Cramo, kes alistas nelja võiduni peetud finaalseerias TÜ/Rocki 4:0.
## Põhiturniir

## Väljalangemismängud
Väljalangemismängudele pääses põhiturniiri kuus paremat meeskonda. Esimesed kaks meeskonda pääsesid otse poolfinaalidesse.

### Veerandfinaalid
Veerandfinaalides läksid omavahel kokku põhiturniiri kolmas ja kuues meeskond ning neljas ja viies meeskond. Edasipääsuks oli vaja koguda kolm võitu (maksimaalselt 5 mängu).
#### BC Rakvere Tarvas – Valga CKE/Inkasso
 
 
 

#### TTÜ/Kalev – Piimameister Otto/Rapla

### Poolfinaalid
Poolfinaalides läksid vastamisi põhiturniiri võitja ja põhiturniiril neljanda ja viienda koha saanud meeskondade vahel peetud veerandfinaali võitja ning põhiturniiril teise koha saanud meeskond ja põhiturniiril kolmanda ja kuuenda koha saanud meeskondade vahel peetud veerandfinaali võitja. Edasipääsuks oli vaja koguda kolm võitu (maksimaalselt 5 mängu).
#### BC Kalev/Cramo – BC Rakvere Tarvas

#### TÜ/Rock – TTÜ/Kalev

### Kolmanda koha mängud
Kolmanda koha ehk pronksi mängudest võtsid osa meeskonnad, kes kaotasid poolfinaalides. Kodusaali õigus oli meeskonnal, kes asetses põhiturniiri lõppedes paremal kohal. Pronksmedali saamiseks oli vaja teenida 2 võitu.
#### TTÜ/Kalev – BC Rakvere Tarvas

### Finaalmängud
Finaalmängudes osalesid poolfinaalide võitjad. Kodusaali eelise teenis põhiturniiril parema koha saanud meeskond. Meistriks tulemiseks saavutamiseks oli vaja teenida 4 võitu.
#### BC Kalev/Cramo – TÜ/Rock

## Viited
Jan Heřmánek

**Jan Heřmánek** (28. mai 1907 Dolní Lhota, Načeradeci vald, Benešovi ringkond, Kesk-Tšehhi maakond – 13. mai 1978 Praha) oli Tšehhoslovakkia poksija, rahvuselt tšehh.

Heřmánek sai keskkaalus (kuni 160 naela ehk 72,6 kg) 1928. aasta Amsterdami olümpiamängude poksivõistlustel hõbemedali, kaotades finaalis kuldmedali- ja olümpiavõitjale Piero Toscanile (Itaalia).

## Viited

## Välislingid
*
Rudolf Kraj

**Rudolf Kraj** (sündinud 5. detsembril 1977 Mělníkis Mělníki ringkonnas Kesk-Tšehhi maakonnas) on Tšehhi endine poksija.

Kraj sai poolraskekaalus (kuni 81 kg) 2000. aasta Sydney olümpiamängude poksivõistlustel hõbemedali, kaotades finaalis kuldmedali- ja olümpiavõitjale Aleksandr Lebzjakile (Venemaa). 

Kraj sai poolraskekaalus (kuni 81 kg) 12. maailmameistrivõistlustel (Bangkok, 2003) pronksmedali, kaotades poolfinaalis hilisemale kuldmedalivõitjale ja maailmameistrile Jevgeni Makarenkole (Venemaa).

Kraj osales poolraskekaalus (kuni 81 kg) 34. Euroopa meistrivõistlustel (Perm, 2002) ja 35. Euroopa meistrivõistlustel (Pula, 2004), kuid kaotas mõlemal korral oma kohtumise 1. ringis ja jäi edasisest medaliheitlusest välja.

Kraj poksis märtsist 2005 kuni oktoobrini 2008 elukutselisena. Ta pidas kokku 15 kohtumist, millest võitis 14 (neist 10 nokaudiga) kohtumist ja kaotas 1 kohtumise.

## Viited

## Välislingid
* 
*
Pearu Paulus

**Pearu Paulus** (sündinud 3. novembril 1967) on eesti laulja ja helilooja.

Ta sai tuntuks konkursi "Kaks takti ette" kaudu. Ta on elanud ja õppinud Keila linnas, kus alustas esinemisi juba kooliajal. 

1992. aastast kuulub Pearu Paulus koos Ilmar Laisaare ja Alar Kotkaga ansamblisse 2 Quick Start.

## Eurovisiooni lauluvõistlus
1994. aastal Eurovisiooni lauluvõistluse Eesti eelvoorus oli Hedvig Hansoni ja Pearu Pauluse laul "Kallim kullast" 10 parima laulu hulgas, ja kuigi laul ei võitnud, valiti see publiku lemmikuks.

Pearu Paulus on mitme Eestit Eurovisiooni lauluvõistlusel esindanud laulu meloodia kaasautor.  

2000. aastal Stockholmis esitas Eda-Ines Etti laulu "Once in a Lifetime", mille sõnade autor on Jana Hallas ning meloodia autorid Pearu Paulus, Ilmar Laisaar ja Alar Kotkas. 

2002. aastal Tallinnas esitas Anna Sahlene laulu "Runaway", mille meloodia autor oli Pearu Paulus koos Ilmar Laisaare ja Alar Kotkaga.

2006. aastal võitis Eesti eurolaulu konkursi Pearu Pauluse, Alar Kotkase, Ilmar Laisaare ja Jana Hallase laul "Through My Window", mille esitas Rootsi laulja Sandra Oxenryd ja mis esindas Eestit Eurovisiooni lauluvõistlusel.

## Muu muusikaline tegevus
2007. aastal saate "Eesti otsib superstaari" esimese hooaja võitnud Birgit Õigemeele esimese singli "Kas tead, mida tähendab..." autorid on Jana Hallas, Pearu Paulus, Ilmar Laisaar ja Alar Kotkas. Nad on ka singlite "365 Days" ja "Ise" autorid.

## Meelelahutussaated
2008. ja 2010. aastal osales ta telesaates "Laulud tähtedega". Pauluse laulupartneriteks olid vastavalt Ingrid Tähismaa ja Kirsti Timmer.

2012. aastal osales ta telesaates "Tähed jääl", kus tema tantsupartneriks oli Emili Arm.

Paulus on osalenud ka telesaadetes "Laula mu laulu," "Eesti otsib lemmiklaulu" jt.

## Ühiskondlik ja poliitiline tegevus
Alates 2012. aastast kuulub ta Kaitseliitu.

Ta on kandideerinud Reformierakonna nimekirjas Viimsi vallavolikokku.

## Isiklikku
Ta harrastab võitluskunste Ameerika merejalaväelaste treeningukava järgi ja mängib tennist.

Muusik on ka tema vanem vend Aivar. Koos esineti viimati 26. mail 2018 kontserdil "Tähed Keilast vol.2".

## Viited
Kurt Schirra

**Kurt Schirra** (15. september 1931 – 17. mai 1983) oli Saarimaa poksija.

Schirra osales sulgkaalus (kuni 57 kg) 1952. aasta Helsingi olümpiamängude poksivõistlustel, kuid kaotas 1. ringis ja jäi edasisest medaliheitlusest välja.

Schirra osales kergekaalus (kuni 60 kg) 11. Euroopa meistrivõistlustel (Lääne-Berliin, 1955), kuid kaotas 2. ringis hilisemale hõbemedalivõitjale Darweesh Mustafale (Egiptus) ja jäi edasisest medaliheitlusest välja.

## Viited
Eurostar

**Eurostar** on Suurbritannia ja Põhja-Iiri Ühendkuningriigi pealinna Londonit Prantsusmaa pealinna Pariisiga ja Flandria piirkonna pealinna Brüsseliga ühendav kiirrongiteenus, mis pandi tööle 1995. aastal. Kõik Eurostari rongid läbivad Inglismaad ja Prantsusmaad ühendava Eurotunneli, mis avati 6. mail 1994.

Alates 2010. aasta 1. septembrist haldab teenust emaettevõte Eurostar International Limited, enne seda opereerisid teenust ühiselt Belgia, Prantsusmaa ja Ühendkuningriigi raudtee-ettevõtted.

3. märtsil 2015 teatas Suurbritannia valitsus, et müüb oma 40-protsendilise osaluse ettevõttes Eurostar International Ltd. 75,1 miljoni Suurbritannia naelsterlingi eest Briti-Kanada konsortsiumile Patina Rail.
Sügavus

**Sügavus** on mingi objekti põhja kaugus selle pealispinnast; enamasti mõõdetakse sügavust mingis konkreetses punktis. 

Teatud mõttes on sügavus kõrguse vastand: kui kõrgust mõõdetakse nulltasandist ülespoole, siis sügavust allapoole. Mõnes kontekstis võivad **sügavus** ja **kõrgus** olla ka sünonüümid: vaadi sügavus on sama mis vaadi kõrgus.

Geograafias on oluline veekogude sügavus: veekogu iseloomustavad näiteks selle suurim sügavus ja keskmine sügavus, sama sügavusega punkte veekogu põhjas ühendab aga mõtteline samasügavusjoon. Matemaatikas ja tehnikas käsitletakse sügavust sageli ühe mõõtmena koos pikkuse ja laiusega või neile vastandatult.

Visuaalset võimet tajuda maailma kolmemõõtmelisena nimetatakse sügavustajuks.

Mõnes kontekstis räägitakse sügavusest ka kujundlikult, näiteks kui arvutigraafikas peetakse silmas värvi sügavust või finantsturgude analüüsis turusügavust.

Kommutatiivses ja homoloogilises algebras on sügavus ringide ja moodulite tähtis invariant.
Viktor Korrovits

**Viktor Korrovits** (sündinud 16. septembril 1945 Tartus) on Eesti füüsik, terminoloog ja endine poliitik.

Ta lõpetas aastal 1969 Moskva Riikliku Ülikooli. Aastal 1975 kaitses ta füüsika-matemaatika kandidaadi väitekirja.

Kuulus Põhiseaduse Assambleesse.

## Viited
Tirtsulised

**Tirtsulised** ehk **lühitundlalised** (*Caelifera* ehk *Brachycera*) on sihktiivaliste seltsi kuuluvate putukate alamselts. See on rühm, mida rahvapäraselt kutsutakse **rohutirtsudeks**. 

Sellesse alamseltsi kuulub kaks sugukonda:
*sirtslased (*Tetrigidae*)
*tirtslased (*Acrididae*)

## Vaata ka
*ritsikalised
*Eesti sihktiivaliste nimestik
Rohutirts (perekond)

**Rohutirts** (*Chorthippus*) on tirtslaste sugukonda kuuluv sihktiivaliste putukate perekond. 

Rahvapäraselt kutsutakse rohutirtsudeks aga enamasti kõiki tirtsulisi.

## Eesti liigid
**Chorthippus apricarius* – pruun rohutirts
**Chorthippus pullus* – punajalg-rohutirts
**Chorthippus brunneus* – kahevärviline rohutirts
**Chorthippus biguttulus* – harilik rohutirts
**Chorthippus mollis* – väike rohutirts
**Chorthippus montanus* – soo-rohutirts
**Chorthippus longicornis* – lühitiib-rohutirts
**Chorthippus dorsatus* – niidu-rohutirts
**Chorthippus albomarginatus* – sale rohutirts 

## Vaata ka
*Eesti sihktiivaliste süstemaatiline nimestik
Konstantin Simonov (jõelaev)

**Konstantin Simonov** (vene keeles *Константин Симонов*) on nelja tekiga Dmitri Furmanov-klassi (projekt 302) Venemaa jõereisilaev, mis on ehitatud Saksamaal Boizenburgis VEB Elbewerften Boizenburg/Roßlau laevatehases 1984. aastal. Laeva saksa tüübinimetus on BiFa 129M, Binnenfahrgastschiff 129 m, moderniseeritud. Laev sai nime nõukogude kirjaniku Konstantin Simonovi auks.

Kiil pandi laevale tehasenumbriga 382 VEB Elbewerft Boizenburg/Roßlau laevatehases ning laev anti Nižni Novgorodis asuvale Volga Laevakompaniile (VORPile) üle 1984. aastal. Volga Laevakompanii ja hiljem selle tütarettevõte Vodohod (vene keeles *ВодоходЪ*) kasutab praeguseni Konstantin Simonovit Neeva ja Volga jõgedel. 2014 teeb jõereisilaev kruiise välismaa-vene segarühmade jaoks: seitse ööpäeva Moskvast Peterburi ja kuus ööpäeva Moskvasse tagasi.

Laeva kapten (seisuga 2014) on Aleksandr Kazakov.

## Vaata ka
* Jõereisilaevade loend

## Viited

## Välislingid
* Projekt 302: Joonised lk. 1 - 3, tehnilised andmed lk. 4 - 10, nimekiri ja pildid lk. 11 - 16 ja ''Vladimir Võsotski'' ümberehitamine lk. 17 (PDF, laevainseneri Jevgeni L. Smirnovi raamatukogu) (vene keeles)
Omer Beriziky

**Jean Omer Beriziky** (sündinud 9. septembril 1950 Vohemaris) on Madagaskari poliitik ja diplomaat.

Ta oli 2. novembrist 2011 kuni 11. aprillini 2014 Madagaskari peaminister.

Ta on hariduselt ajaloolane ning on töötanud õppejõuna Toamasina Ülikoolis. Aastatel 1995–2006 oli ta Madagaskari suursaadik Belgias ja Euroopa Liidu juures. Ta kuulub parteisse Leader Fanilo.

## Viited
Vohemar

**Vohemar** on linn Madagaskari põhjaosas Sava piirkonnas Vohemari ringkonnas.

Linna geograafilised koordinaadid on .

2001. aastal elas linnas umbes 15 200 inimest.

Vohemaris on sadam ja lennujaam.

## Viited

## Välislingid
Saint Paul Capisterre

**Saint Paul Capisterre** on asula Saint Kittsil ja Nevisel Saint Kittsi saare loodeosas.

Asula geograafilised koordinaadid on .

Aastal 2010 elas asulas World Gazetteeri arvutuse järgi 1339 inimest.

Piirkonna suurim tööandja on olnud suhkrutööstus.

## Viited
Stephenson King

**Stephenson Toby King** (sündinud 13. novembril 1958 Castriesis) on Saint Lucia poliitik, 9. septembrist 2007 30. novembrini 2011 Saint Lucia peaminister.

Ta on Ühinenud Töölispartei esimees. 1980. ja 1990. aastatel oli ta mitmes ministriametis. Pärast peaminister John Comptoni haigestumist sai Kingist mais 2007 peaministri kohusetäitja.

King on ühtlasi rahandus- ja majandusminister.

## Viited
Denzil Douglas

**Denzil Llewellyn Douglas** (sündinud 14. jaanuaril 1953 Saint Paul Capisterre'is) on Saint Kittsi ja Nevise poliitik, kes oli 6. juulist 1995 kuni 18. veebruarini 2015 Saint Kittsi ja Nevise peaminister.

Ta on alates 1989. aastast Saint Kittsi ja Nevise Tööpartei esimees.

Denzil Douglas õppis Lääne-India ülikoolis arstiteadust ning avas seejärel 1986. aastal arstipraksise.

1989. aastal valiti Douglas parlamenti ja temast sai opositsiooniliider. Pärast tööpartei valimisvõitu 1995. aastal sai temast peaminister. Ta jätkas ametis ka pärast 2000., 2004. ja 2010. aasta parlamendivalimisi. Kuni 2000. aastani oli Douglas ka välisminister.

16. veebruaril 2015 toimunud parlamendivalimiste järel, mille Tööpartei kaotas,  moodustas uue valitsuse erakonna Team Unity esimees Timothy Harris.

## Välislingid
* Prime Minister of St. Kitts and Nevis
Paul Ingermann

**Paul Ingermann** (7. november 1880 Vooru, Tisleri küla, Tarvastu kihelkond, Viljandimaa – 2. september 1946 Viljandimaa) oli Eesti pankur, ühiskonnategelane ja Vabadussõja võitleja. 
## Elulugu
Ta hakkas ühiskondlikus elus kaasa lööma 17-aastaselt, osaledes mitmes organisatsioonis, sealhulgas Kristlikus Noortemeeste Ühingus, Karskuse Sõbras, Eesti Käsitööliste Abiühingus ja Tartu Vabatahtliku Tuletõrje Seltsis.

Ingermann õppis Bandelieri vabrikus tisleritööd ja omandas sellidiplomi 1889. aastal. Pärast sõjaväeteenistust pidas ta Tarus oma tisleritööettevõtet.

Ta osales Esimeses maailmasõjas ja liitus 1917. aastal, kui loodi Eesti polgud, Rakvere 1. Eesti polguga. Polguga osales ta Valmiera ja Saaremaa sõjakäikudes. Saaremaalt, kus Eesti polk vangistati, põgenes ta koos kaheksa mehega väikeses kaluripaadis Haapsallu, olles merel kaks ööd-päeva. Vabadussõja ajal teenis Ingermann rindel varustamisalal rindel. 
Pärast sõja lõppu asus taas elama Tartusse.

Kümme aastat oli ta Majaomanike Seltsi juhatuse liige ja Eesti Üleriigilise Majaomanike Keskliidu aseesimees. Ta oli ka mitmes koosseisus Tartu linnavolikogus, Kaitseliidu Tartu maleva 2. malevkonna abipealik ja juhatuse liige, samuti Kaubandus-Tööstuskoja liige. Lisaks oli ta Tartu Majaomanikkude Panga nõukogu liige ja nõukogu esimees alates 1923. aastast. Lisaks Tartu Süsiagentuuri juhataja. Ingermann tegutses ka Tartu Eesti Käsitööliste Abiandmise Seltsi joonistuskursuste nõukogus.

Nooremas eas oli Ingermann aktiivne sportlane, elukutseline maadleja ja mitme spordiseltsi asutaja. Koos Jaan Jaago, August Ploomi ja Johannes Tigasega asutas Paul Ingermann spordiklubi Lurich, mis tegutses Esimese maailmasõja alguseni, mil enamik selle liikmeid võeti sõjaväkke.

## Isiklikku
Tema tütar Leida Kangilaski (sündinud Ingermann; 1911–1981) oli abielus Ott Kangilaskiga.

## Välislingid
*Paul Ingermann 50-aastane., Postimees, nr. 49, 20 veebruar 1930
Planetaarium

**Planetaarium** on etendusasutus, kus korraldatakse peamiselt harivaid ja meelelahutuslikke etendusi astronoomia ja tähistaeva teemal või õpetatakse astronoomilist navigatsiooni.

Enamiku planetaariumide põhielement on suur kuplikujuline ekraan, millele projitseeritakse tähed, planeedid ja muud taevakehad, näitamaks "taeva liikumist". Selleks kasutatakse tervet rida tehnoloogiaid, näiteks täppistehnilisi "tähekerasid", milles on kombineeritud optiline ja elektromehaaniline tehnoloogia, slaidiprojektoreid, video- ja sfäärilisi projektoreid ning lasereid. Kõigi nende eesmärk on tavaliselt luua taeva näiva liikumise täpne kujutis. Tavaliselt saab projektsioonisüsteeme panna näitama taevapilti suvalisel ajahetkel minevikus, olevikus või tulevikus ning sageli ka igalt Maa laiuskraadilt. Moodsa virtuaalreaalsuse tehnikaga on võimalik kujutada ka liikumist maailmaruumis, demonstreerides, et maailmaruumil on ka sügavus, ning aidates vaatajail ületada muistset arusaama, et tähed asuvad meist ühekaugusel, meid ümbritseval pöörleval taevaskeral.

Suuruselt varieeruvad planetaariumid 20-meetrise kupliga ning 430 inimest mahutavast Haydeni planetaariumist kolmemeetriste täispuhutavate kupliteni, kus lapsed põrandal istuvad. Säherdusi teisaldatavaid planetaariumeid kasutatakse sageli haridusprogrammides väljaspool püsivaid muuseume ja teaduskeskusi.

Planetaariumiks nimetatakse vahel ka muid Päikesesüsteemi kujutavaid seadmeid, näiteks arvutisimulatsioone. Planetaariumitarkvaraks kutsutakse programme, mis näitavad kahemõõtmelisel arvutiekraanil taeva kolmemõõtmelist kujutist. Planetaariumi giidi nimetatakse planetaristiks. Eestis alustasid planetaristide koolitamist 2011. aasta sügisel koostöös Tartu Ülikooli ajaloo muuseumi tähetorn ning teaduskeskus Ahhaa.

Väidetavalt oli juba Archimedesel algeline planetaariumiseade, mis ennustas Päikese, Kuu ja planeetide liikumist. Antikythera mehhanism on tõend, et antiikajal niisuguseid mehhanisme tõepoolest ehitati. Giovanni Campano (1220–1296) kirjeldas oma teoses "Theorica Planetarum" planetaariumi ning õpetas ka seda ehitama.

Nõukogude ajal tuldi usuvastase võitluse raames korduvalt välja ettepanekutega muuta planetaariumideks kirikuid. Aleksander Nevski katedraal Tallinnas jäi küll Aleksius II protesti mõjul planetaariumiks ümber ehitamata, kuid Riia Kristuse Sündimise katedraaliga sai see plaan 1963. aastal teoks.

Maailma põhjapoolseim planetaarium paikneb Norras Tromsøs.

Eestis on kaks planetaariumi, mõlemad asuvad Tartus: Tartu tähetorni klassikaline optilis-mehaaniline planetaarium ja teaduskeskuse AHHAA täissfääriline hübriidplanetaarium.

## Välislingid

* WPD (Worldwide Planetariums Database)
Haigestumus

**Haigestumus** ehk **morbiditeet** (inglise keeles *Morbidity*) on haigusjuhtumite arv elanike arvu kohta teatud ajavahemikul, haigestumise sagedus.

Seda ei tasu sassi ajada suremusega, millega väljendatakse surmajuhtude suhtelist hulka rahvastikus, ega ka surmavusmääraga, millega väljendatakse ühe indiviidi riski pärast haigestumist haigusse surra.

## Viited
Willi Rammo

**Willi Rammo** (5. juulil 1925 – 1. august 2009) oli Saarimaa poksija.

Rammo osales I keskkaalus (kuni 71 kg) 1952. aasta Helsingi olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

## Viited
Andrejs Žagars

**Andrejs Žagars** (16. oktoober 1958 Krasnojarski krai – 26. veebruar 2019) oli läti lavastaja, näitleja ja teatritegelane.

Žagars lõpetas 1982. aastal Läti riikliku konservatooriumi teatri- ja filminäitlejana. 1982–1994 töötas ta Läti Kunstiteatris ja mängis mitmes filmis, sealhulgas kahes Eesti filmis: "Kaks paari ja üksindus" (1984, režissöör Tõnis Kask) ja "Metsluiged" (1987, režissöör Helle Karis). 1995 loobus ta näitlemisest ja asus tegelema restoraniäriga.

1996. aastast on Žagars Läti Rahvusooperi direktor. 2002. aastast töötas ta ka lavastajana. Tema esimene lavastus oli väikese eelarvega, kuid menukas Richard Wagneri ooper "Lendav hollandlane" Dalhalla vabaõhufestivalil Rootsis; see püsis kavas 2009. aastani. Kokku oli Žagars 2011. aasta sügiseks teinud 14 ooperilavastust, neist kuus väljaspool Lätit. 4. novembril 2011 esietendus tema lavastatud ooper "Manon Lescaut" Tallinnas Estonia teatris.

## Tunnustus
* 2001 Auleegioni orden (Prantsusmaa)
* 2002 Kolme Tähe ordeni 4. järk 
* 2010 Sõpruse orden (Venemaa) *suure panuse eest vene-läti kultuurisidemete tugevdamisse* 
* 2012 Maarjamaa Risti III klassi teenetemärk

## Isiklikku
Tema vend Juris Žagars on Läti Kunstiteatri näitleja.

## Viited

## Välislingid
* Alvar Loog. "Eesti leidis superstaari. Aga kust - Lätist!". Postimees, 3. november 2011
Helmut Hofmann

**Helmut Hofmann** (14. november 1925 – 21. august 2017) oli Saarimaa poksija.

Hofmann osales kärbeskaalus (kuni 51 kg) 1952. aasta Helsingi olümpiamängude poksivõistlustel, kuid kaotas 1. ringis oma kohtumise ning jäi edasisest medaliheitlusest välja.

## Viited

## Välislingid
*